text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
مثلًا، حرب "العراق"، اللي قادها "جورج بوش"، الديمُقراطيين على الناحية التانية، بيحبوا يلعبوها ديبلوماسية وسياسة وعقوبات وحاجات كدا. طبعًا، يا عزيزي، دا ما بيمنعش إنهم بيطلعوا يضربوا بالطيارات عادي، بس اللي هو "ما بنروحش نحتل." وتاني، يا عزيزي، الموضوع أكثر تعقيدًا، لأن برضه الديمُقراطيين ليهم تاريخ أسود يعني! كلُّه، يا | Statement | Khaleeji | 243 |
عزيزي، كلُّه له تاريخ أسود! هو بس نِسَب ونِسَب، ميول، Orientation! أظن كدا، يا عزيزي، أنا ادّيتك دليلك الكامل المتكامل للترشيح للانتخابات الأمريكية! عرّفتك التاريخ بالكامل، عرّفتك تاريخ الولايات، عرّفتك العملية الانتخابية كانت عاملة ازاي، وبقت عاملة ازاي، عرّفتك الحزبين اللي مدوّرينها، وكل واحد إيه نقط قوّته ونقط ضعفه، | Statement | Masri | 229 |
كدا انت أصبحت مرشح جاهز للرئاسة الأمريكية. الـ"تريكّة"، يا عزيزي، الحقيقية في التمويل، في السوبيّك أناناس! عشان تبقى مرشح محترم وتصرف على حملتك، لازم الحزب بتاعك يساعدك، ولكن هنا بيظهر لجان العمل السياسي الغير حكومية، الـSUPER PACS، الـPolitical Action Committees، دي، يا عزيزي، مجموعات ضخمة بتمثّل كيانات، الكيانات دي ب... | Statement | Masri | 220 |
مرشّحين بعينهم، عشان يدافعوا عن مصالحها، يمرروا القوانين لحسابها، ويفطّسوا القوانين اللي ضدها، زي مثلًا الـLobby الصهيوني، الـAIPAC، أو شركات النفط والأدوية، أو حتى شركات الـGaming، أي حد معاه فلوس وله مصلحة في البلد، يقدر يعمل Lobby، سواء دا كان مجموعة شركات أمريكية أو غير أمريكية، بلاد برة "أمريكا" ليها | Statement | Khaleeji | 222 |
مصالح وBusiness جوا "أمريكا"، كُلّه، معاك فلوس؟ اتفضل! كُلّه، يا عزيزي، بالفلوس، وعشان خاطر الفلوس! خُد بالك بس، يا عزيزي، بس قبل ما تروح تلف على الـ"لوبيهات" وتاخد منهم فلوس، الكيانات دي ما ينفعش تدّي للمرشح فلوس بشكل مباشر، كدا تبقى رشوة! كمان، التبرعات المباشرة لازم يبقى ليها حد أقصى، | Question | Khaleeji | 214 |
ما ينفعش تتبرع بكذا. ولكن، خُد بالك، يا عزيزي، احنا في "أمريكا"، دولة الحرية، دولة التعبير. وفق قانون حرية التعبير، اللي بيكفله الدستور الأمريكي، بيبقى من حق الكيانات دي إنها تصرف ملايين للدعاية للمرشح، مين بقى، يا عزيزي، في الحزبين اللي بيخدم مصالح الأغنيا، فكتير بقى من المؤسسات والشركات بتعبّر | Statement | Khaleeji | 210 |
براحتها وبتعملّه دعاية؟ الحزب الجمهوري، المستفيد الأكبر من الـSUPER PACS والتمويل اللي من النوع دا. الحزب الجمهوري بيبقى له نصيب الأسد من مساهمات الـSUPER PACS، دا، يا عزيزي، بيخلّي مرشح الحزب الجمهوري دا منصب في حد ذاته، في العادي، يا عزيزي، الحزب الجمهوري هو أكثر حزب مستفيد من هذه الـSUPER | Question | Iraqi | 193 |
PACS. كل حزب، يا عزيزي، بيبقى له مرشحين، مرشحين عشان يبقوا المرشح الجمهوري أو المرشح الديمُقراطي، يعني فيه انتخابات بتحصل جوا الحزب، قبل ما يبقى فيه مرشح من كل حزب، الانتخابات دي، يا عزيزي، في غاية الأهمية، لأن كل حزب مش هيخش الانتخابات بكذا واحد، فيفرّق الأصوات، فاللي قُدّامه يكسب، | Statement | Khaleeji | 201 |
"احنا لازم كل قوتنا كحزب تروح تجاه واحد. عشان نوصل لهذا المرشح، لازم نعمل انتخابات بيننا وبين بعضينا." بالتالي، الحزب محتاج يصفّي مرشحينه من جواه الأول، من خلال ما يُسمّى بالانتخابات الحزبية والانتخابات التمهيدية. الانتخابات الحزبية هي عبارة عن لقاءات، بينظّمها كل حزب في قاعات كبيرة في الولاية، وبتنتهي إن | Statement | Khaleeji | 213 |
الحاضرين يصوّتوا برفع الإيد، ويصفّوا المرشحين ما بينهم. بس الطريقة دي، يا عزيزي، انتهت من سنة 2016، ومش مستمرة غير في ولايات زي "آيوا" و"نيفادا". النوع الغالب بقى هو الانتخابات التمهيدية، اللي بنسمع عنها في التليفزيون دي، هنا، الحزب يقدّم مرشحينه للناس، والناخبين في كل ولاية هيصوّتوا بشكل مباشر هما | Statement | Khaleeji | 219 |
عايزين مين يمثّل الحزب في الآخر. لمّا تيجي تفكر في "أمريكا"، تعامل معاها على إنها قارة، وليست بالضرورة دولة، طالما بنتكلم، يا عزيزي، عن ولايات، فكل ولاية ليها نظام خاص بيها مبدئيًا. الولايات، يا عزيزي، أشبه بدوَل صغيرة جوا القارة، ولايات كتير، يا عزيزي، أكبر من دوَل، واقتصادات ولايات كتير | Statement | Levantine | 211 |
أكبر من دوَل، ولاية "كاليفورنيا"، يا عزيزي، لوحدها كدا، ولاية وسط حاجة و50 ولاية، موجودة في الـTop 10 من اقتصادات العالم، يعني اقتصاد "كاليفورنيا" أكبر من اقتصاد "السعودية" واقتصاد "الإمارات" واقتصاد "مصر"، تخيل، يا عزيزي، ولاية واقفة جنب دوَل! يعني معاها "الهند" و"الصين" و"اليابان" و"ألمانيا" و"فرنسا"، في بعض التصنيفا... | Statement | Masri | 228 |
عزيزي، بتبقى رقم 5 أو 6 على مستوى العالم، فدي ولاية. طبعًا بعض الولايات شاسعة، زي "تكساس"، تقريبًا 70% من مساحة "مصر"، مساحة "تكساس" تقريبًا 700 ألف كيلومتر مربع، "مصر" مليون كيلومتر مربع. فكُلّ ولاية كأنها دولة، لها قانونها الخاص، وبالذات في موضوع الانتخابات التمهيدية دا. يعني مثلًا، عندك ولايات | Statement | Khaleeji | 222 |
بتعتمد على النظام المُغلَق، يعني، اللي هيصوّت في الولاية لصالح مرشح الحزب، ما يكونش أي حد، لازم يكون ناخب مُسجَّل كعضو في حزب معيّن، وهو بس اللي يقدر يصوّت في انتخابات الحزب بتاعه. فيه عندك مثلًا، النظام المفتوح، بيبقى من حق كُلّ سكان الولاية إن هما يصوّتوا في الانتخابات التمهيدية، | Statement | Khaleeji | 198 |
حتى لو ما كانوش أعضاء في الحزب. ميزة طبعًا النظام المفتوح عن النظام المُغلَق، إن هو بيزوّد نسبة المشاركة، لكن مشكلته طبعًا إنه أحيانًا بيسمح باللعب، يعني، بالصلاة على النبي كداهو، لو أنا من الحزب الديمُقراطي، وشايف إن فيه مرشح ضعيف في الحزب الجمهوري، أنا أروح أصوّتله، قال يعني أنا | Statement | Khaleeji | 206 |
جمهوري وبأيّد مرشح الحزب بتاعي، عشان هو اللي ينزل في الانتخابات الجاية، ويخسر قُدّام المرشح الديمُقراطي اللي أنا بأشجعه. خُد بالك، يا عزيزي، الانتخابات التمهيدية ليست حاسمة، هدفها إن كل حزب يستقر على المرشح بتاعه، الانتخابات التمهيدية بتوضّح إن أحيانًا ممكن يبقى فيه فجوة بين رأي قادة الحزب ورأي الناس، | Statement | Masri | 210 |
زي اللي حصلت سنة 1968، لمّا اتعملت انتخابات تمهيدية للحزب الديمُقراطي، وقتها، صوّت معظم شباب الحزب للمرشحين اللي بيعارضوا حرب "فيتنام"، زي "روبرت إف. كينيدي"، بينما قادة الحزب دفعوا بمرشح مؤيد للحرب، زي "هوبرت هامفري"، رغم إنه ما خاضش الانتخابات التمهيدية أصلًا! الصدام دا أثّر على حملة "هامفري" الانتخابية، والمرشح | Statement | Iraqi | 235 |
الجمهوري اللي ضده هو اللي كسب، "ريتشارد نيكسون". الحادثة دي، يا عزيزي، خلّت الحزب الديمُقراطي يسمح للناخبين إن هما اللي يختاروا المرشح بانتخابات تتعمل في كل ولاية، بعد كدا، الجمهوريين لقوا إن دي فكرة حلوة، فقلّدوهم. الانتخابات التمهيدية Filter بيطيّر المرشحين الضعاف، معسكر إعداد للعب النهائي، بيفضل فيه التُقال بس | Statement | Masri | 220 |
اللي قادرين يخوضوا المعركة الانتخابية. بعد كدا، الحزب بيعمل مؤتمر وطني يقدّم فيه المرشحين بتوعه، مرشح لمنصب الرئيس، ومرشح لمنصب النائب، ولكن المندوبين اللي تم اختيارهم من خلال الانتخابات التمهيدية. المندوبين دُول غالبًا بيختاروا نفس اللي اختاروه الناخبين في الانتخابات التمهيدية، "واضح إن الناس حابة فلان، اللي الحزب بير... | Statement | Iraqi | 233 |
رئيس، فأنا هأعمل اللي الناس بتحبه." ولكن، يا عزيزي، هم ليسوا مُلزَمين. "آه، وبعدين بقى في قلة الأدب دي!" يقدر المندوب يدّي صوته لأي مرشح، حتى لو كان رأي الناخبين مختلف عن كدا، المندوبين دُول بيتسمّوا الـSuperdelegates، وبيمثلوا تقريبًا 15% من عدد المندوبين، غالبًا، بيبقوا قيادات في الحزب، أو رؤساء | Statement | Masri | 220 |
سابقين أو حُكّام ولايات. في الغالب، يا عزيزي، مرشح الحزب الرسمي بيكون واضح ومعروف ومُتوقَّع، كل اللي محتاجه إنه يجمع صوت أغلبية المندوبين، هنا، يا عزيزي، الانتخابات الحزبية واقفة على المندوبين. خلّيني أقولّك إن الولايات اللي ليها عدد مندوبين أكبر، ما بتتحكّمش لوحدها في اختيار المرشح الحزبي، أحيانًا بيكون المعيار | Statement | Khaleeji | 225 |
الأسبقية، وليس الأغلبية، عندك مثلًا، ولاية صغيرة زي "آيوا"، ليها 6 أصوات بس في المجمّع الانتخابي، لكنها حاسمة جدًا لمجرد إنها أول ولاية تحصل فيها الانتخابات الحزبية. "، أني حاسس إن الديمُقراطية الأمريكية بحورها واسعة عليا، وأني، بصراحة، دماغي تعبانة، مش قادر! أنا أقصى طموحي إني أترشح عضو رياضي، وأختار | Statement | Masri | 223 |
الفريق بتاع الفصل." خلّيني، يا عزيزي، أشرحلك بمَثَل، أنا عارفك بتحب الأمثلة، سنة 2016، الحزب الجمهوري كان عامل انتخابات تمهيدية، لامم المرشحين بتوعه وعمّال يلففهم على الولايات، ويـTest بقى، يشوف كل مرشح بينوّر ولّا ما بينوّرش! عشان في الآخر الحزب الجمهوري يختار مرشح واحد، لمّا بدأ التجمع الانتخابي في الحزب | Statement | Khaleeji | 221 |
في ولاية "آيوا"، اللي هي زي ما قُلنا إن هي بتبقى عادةً أول ولاية، كان الحزب الجمهوري مقدّم 12 مرشح، وبعد الانتخابات التمهيدية في ولاية "آيوا"، انسحب 3 من الـ12، من أول ولاية عدّوا عليها، جالهم Fatigue، تعبوا، قالّك، "إيه دا؟! لأ، واضح إن احنا ما ينفعش نبقى رؤساء." الانتخابات | Question | Khaleeji | 193 |
اللي بعدها، كانت بعدها بأسبوع، في "نيو هامبشاير"، "نيو هامبشاير" برضه ما لهاش تُقل في المجمّع الانتخابي، بس هي تاني ولاية بيتعمل فيها الانتخابات التمهيدية. بعد الانتخابات التمهيدية في "نيو هامبشاير"، هينسحب كمان 3 مرشحين، نُص المرشحين تقريبًا أدركوا إن فرصهم طارت من أول ولايتين عدّوا عليهم، ودُول، تاني، ولايات | Statement | Masri | 218 |
صغيرة، يمكن المرشحين دُول لو كانوا بدأوا مثلًا في "كاليفورنيا"، كان يبقى عندهم شهرة هناك، فينتخبوهم. وزي ما مرشحين بيطيروا من الأول، أحيانًا برضه، مرشحين بينوّروا من الأول، تخيل انت أول ولاية بدأت فيها، هي الولاية اللي انت مولود فيها، فالناس اللي في الولاية عارفينك، فانت كسبت في الانتخابات التمهيدية | Statement | Iraqi | 204 |
في ولاية "آيوا"، فالناس بقى في الحزب تقول، "إيه يا جدعان، دا فيه حد شكله صاعد أهو." فيبدأوا يركّزوا معاك أكتر، فيبدأ فرصك مع الوقت تعلى. فيه مرشحين زي الحصان الأسود، ما حدش كان عامل حساب إن هما يتأهلوا للمجموعات، زي اللي حصل في ديسمبر 2007، لمّا عضو مجلس الشيوخ | Statement | Masri | 187 |
عن ولاية "إلينوي"، راجل مجهول اسمه "باراك أوباما"، يرشح نفسه للرئاسة عن الحزب الديمُقراطي، قُدّام المرشحة الأولى للحزب "هيلاري كلينتون"، الأكثر منه شهرة، دا زوجها رئيس سابق، يعني شخصية جامدة جدًا ومهمة في السياسة الأمريكية. "هيلاري" كانت متقدّمة على "أوباما" بـ20 نقطة في استطلاعات الرأي الوطنية، ولكن، يا عزيزي، بعد | Statement | Masri | 232 |
شهر، "أوباما" يفوز عليها في المؤتمر الانتخابي في ولاية "آيوا"، تاني، يا عزيزي، انتخابات تمهيدية، بيترشحوا على الترشح، "أوباما" و"هيلاري" لسة الاتنين في نفس الحزب، الحزب الديمُقراطي. انتصار "أوباما" في "آيوا" خلّى حظوظه تبقى أعلى، ودا ظهر وبان في استطلاعات الرأي، وبالتالي، فرصه زادت في جمع التبرعات لحملته، عشان يتحول | Statement | Khaleeji | 225 |
من منافس ضعيف لمنافس موجود وحقيقي. بدون، يا عزيزي، حرق للأحداث يعني، عشان لو ما كنتش عايش معانا على هذا الكوكب بقالك 20 سنة، فـ"أوباما" هيبقى رئيس "أمريكا"، وهيكبر وهيبقى شَبَه "أشرف عبد الباقي"! خلاصة الكلام، يا عزيزي، إن ولايات "آيوا" و"نيو هامبشاير" بشكل أو بآخر، بتتحكّم في الرئيس الأمريكي، | Question | Khaleeji | 229 |
بغض النظر عن حجمهم وعدد مندوبينهم، لأنهم ببساطة أول ولايتين بتبدأ فيهم الانتخابات، فبالتالي، الكسبان اللي بيطلع من هناك، بياخد تغطية إعلامية أكبر. "طب ما حلو يا ، حاجة تعوّض حاجة، يعني هما عدد نوّابهم قليلين، كمان مش هيبقى ليهم وزن في الانتخابات؟" المشكلة، يا عزيزي، يا أسمر يا حلو | Question | Khaleeji | 205 |
انت يا أبو عيون جريئة، - إن نسبة البيض في الولايتين دُول 90%. - "إيه؟!" ومع احترامنا لكل ألوان البَشرات، وكل كلام الـPolitical Correctness وكل الحاجات اللي بنشوفها على "نتفليكس"، ما زال هناك تفرقة، وما زال هناك فروقات، بين الرجُل الأبيض والرجُل الذي ليس أبيض. فبدأ يبقى فيه سؤال، هل | Question | Masri | 194 |
الولايتين دُول يمثّلوا الشعب الأمريكي، إن هما بياخدوا هذا القرار الحاسم في الأول كدا؟ طبعًا، يا عزيزي، دا نقد سليم، ولكن، يا عزيزي، برضه فكّر فيها، هو "أوباما" كسب هناك، أول انتخابات تمهيدية يكسبها كانت في "آيوا". الحقيقة، يا عزيزي، إن الأمريكان حاولوا يبعدوا عن هذا الفخ، ويحاولوا ما يخلّوش | Question | Khaleeji | 219 |
إن الولايتين دُول يبقوا هما المؤشر. في 2008، حاولوا يحلّوا الموضوع شوية، بإنهم يختاروا ولايتين فيهم تنوع عرقي أكبر، زي "نيفادا" و"ساوث كارولينا"، ويخلّوهم هما اللي يصوّتوا بدري، كمان خلّوا كتير من الولايات الجنوبية تصوّت في نفس اليوم، اللي سمّوه "التلات الكبير"، الـSuper Tuesday. SuperPACS، Super Tuesday، كل حاجة "سوبر... | Statement | Masri | 214 |
لو حبيت، يا عزيزي، إن انت تشارك في الانتخابات الأمريكية التمهيدية التلات الخارق دا يا بيكون في أول مارس يا في آخر فبراير، الفكرة من دا إن لمّا يبقى فيه أكبر عدد من المندوبين متوزعين على الولايات دي وبيصوّتوا في نفس اليوم، دا بيخلّي صوتهم له وزن أكبر، وبالتالي، يكون | Statement | Iraqi | 179 |
اختبار حقيقي لشعبية المرشحين في البلد كلها. حلو أوي، يا عزيزي، كدا؟ خلّصنا الانتخابات التمهيدية. كدا، يا عزيزي، كل حزب معاه المرشح بتاعه، اللي وصل بعد انتخابات تمهيدية صعبة ومُرهِقة، وأخيرًا، بعد مشوار طويل، ولف على الولايات ولاية ولاية، | Question | Iraqi | 172 |
بأفكر يا "أرتيتا" أعمل دور مُركَّب جديد، لاعب نُص يبدأ في قلب الدفاع، وفي نُص الهجمة يتحول لجناح. هايل يا كابتن "بيب"! وفي آخر الهجمة، يبقى مهاجم وهمي في أنصاف المساحات بين الـ"باكين". كابتن "بيب"، انت كويس؟! معلش، ضغطي واطي شوية. يا راجل، عيب الكلام دا! دا انت ناقص تضغط | Question | Iraqi | 206 |
على الجمهور في البيت. يا ابني، بأتكلم على ضغطي أنا... "يورجن كلوب" خصم متعب أوي. سلامتك يا "بيب"! هو، بصراحة، "كلوب" Coach جامد. مش فكرة "كتشنة" يا ابني، الناس بتحبه بشكل مستفز! يكسب، يمجّدوا فيه، نكسب احنا، ناخد نقط أعلى، يروحوا يواسوه هو! عندك حق والله! حتى بطولاتنا مش مهنينا | Statement | Masri | 205 |
عليها! بطولاتنا؟! بتستغل أحزاني وبتزيط يا "ميكائيل"؟! احنا محتاجين مدرب جديد، حد عنده قِصة حلوة... يسرق من "كلوب" اللقطات دي. احنا محتاجين لاعب شَبَه "كلوب"، حد عنده مسيرة كروية متواضعة، ودايمًا بيفاجئ الناس. ويبقى محبوب من زمايله، وعنده شعبية مع الجمهور. وكمان، مهم يكون دماغ مختلفة. طبعًا. | Question | Iraqi | 227 |
طلبك عندي، دقيقة وجايلك يا Coach. اقف هنا يا "محمد". Coach "بيب"، جبتهولك. | Statement | Masri | 50 |
إيه رأيك؟ هو فيه إيه؟! اقعد، اقعد، اتعلّم، ما تخافش. تعالى، خُدلك كاس ولّا اتنين. | Question | Khaleeji | 65 |
أستغفر الله العظيم! بس هو دماغ تانية. | Statement | Khaleeji | 26 |
دماغ مختلفة فعلًا! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! عُدنا إليكم، يا عزيزي، لاستكمال قصة "يورجن كلوب". لمّا تم الإعلان إن "يورجن كلوب" هيوقّع مع "دورتموند"، كان رد الفعل المبدئي سلبي جدًا من جماهير الفريق، اللي شافت إن إدارة النادي تعاقدت | Statement | Masri | 223 |
مع مدرب قضّى، لا مؤاخذة، أغلب مسيرته في دوري درجة تانية، بيصارع الهبوط، وفي الأصل، لعيب كورة مغمور، Boarderline فاشل، ما فلحش كمهاجم، وخلّوه يرجع دفاع بالعافية! وما لهوش أي رصيد عاطفي أو تاريخ مع أهل المدينة. فكان هناك شكوك من جماهير "دورتموند"، "هو دا يعني الجدع اللي هيحققلنا أمجاد | Statement | Khaleeji | 202 |
؟! احنا أينعم مفلّسين، بس احنا برضه إسماعيلي ." "هما قالوا كدا يا ؟!" وسط، يا عزيزي، الماكينات، هما المانجاية! "احنا عايزين نلعب على بطولة!" الاختيار دا، يا عزيزي، كان باين للجماهير إن النادي مختار مدرب زي دا، عشان يخفف طموحات الجماهير، وشكله كدا بيقول إن هدف النادي الجديد مجرد | Question | Masri | 202 |
البقاء في الدوري، "ودا كلام ما يعجبناش!" كان متزعم قايمة المعترضين دُول ألتراس الفريق، وجمهور مدرّجه الجنوبي الشهير. بيحكي الصحفي الألماني "يولي هيس" إن "كلوب" أول ما وصل "دورتموند" طلب إنه يقابل "كابّوهات" الألتراس، الزعماء، "عادل شَكَل" و"حميدو"! دا، يا عزيزي، شيء غريب، مش معتاد خالص من مدير فني، خصوصًا، | Statement | Khaleeji | 226 |
في دولة زي "ألمانيا" معروفة بالصرامة والجدّية. بس المعاد كان اتحدد فعلًا بين "كلوب" والـ"كابّوهات". يومها، يا عزيزي، واحد منهم اتأخر، عشان السكة كانت زحمة، فقام قايلّهم، "معلش، اعتذروا بالنيابة عني، وابتدوا الاجتماع من غيري." بعدها، يا عزيزي، بدقيقة واحدة، لقى "موبايله" بيرن، و"كلوب" بيكلمه على الـ"موبايل" وبيقولّه، "م... | Statement | Masri | 247 |
هَم يا أسطى، وخُد وقتك، وهنبتدي لمّا توصل." في الاجتماع نفسه، يا عزيزي، "كلوب" قالّهم، إن طموحه هو نفس طموحهم، وهدفه رجوع "دورتموند" لمنصات التتويج، ودا محتاج شغل ووقت وتعاون منّا كُلّنا." وقتها، يا عزيزي، انطباع جمهور الفرقة اتغيّر بعد الموقف دا، المقابلة دي غيّرتهم 180 درجة، وبقوا زيهم زي | Statement | Masri | 227 |
جمهور "ماينز"، مصدّقين. موقِف تاني بيحكيه واحد من ظباط الأمن في "دورتموند"، إن خلال الشهور الأولانية من إدارة "كلوب" للفرقة، حصل إن قالوا قُدّامه بالصُدفة إن جدّته عيد ميلادها الـ90 قرّب، ولسة لحد النهاردة بتشجع وبتتابع "دورتموند". فـ"كلوب" قام قايلّه، "أنا عايز أكلمها في عيد ميلادها." فالراجل ابتسمله كداهو، ويعني | Statement | Masri | 235 |
افتكر إن هو المدرب الـCute الحَبّوب الكلبوب، بيقول مجاملة لطيفة كدا وبيحلوّ، عشان يعني إيه، "حِلّ عن سمانا يعني." عشان يعني يبان متواضع، وعامل حالة حلوة يعني. لكنه اتفاجئ في يوم عيد ميلاد جدّته، إن "كلوب" فاكر، كلمها في التليفون، وخد منها العنوان، عشان يبعتلها ورد، وقالّها، "كُلّ سنة وانتي | Statement | Masri | 214 |
طيبة يا ست الكُل." وغنّالها أبو الفصاد، وكل الأجواء دي. تفاصيل، يا عزيزي، قد تبدو لطيفة وعادية جدًا، بس لمّا تفكر إن واحد زي دا ممكن يهتم برجُل أمن في النادي، وبجدّته اللي هتكمّل 90 سنة، وتعدّ كام واحد من اللعيبة والمساعدين والإداريين وباقي عُمّال النادي اللي مكوّن علاقات معاهم، | Statement | Masri | 205 |
علاقات فيها اهتمام حقيقي، ساعتها، يا عزيزي، هتدرك إن دي موهبة خارقة. - "، انت دافعينلك؟" - ليه يا عزيزي؟ "أصل أنا حاسس إن انت بتلخصلي مسلسل Ted Lasoo! ليه يا بتعمل كدا؟! احكيلي قصة مدرب هيكسب البطولات بعد كدا. ليه بنسمع القصص اللي وراء الأحداث دي؟" الفكرة، يا عزيزي، | Question | Masri | 200 |
إن عند الدرجة دي من الاهتمام اللعيبة بتحس إن المدير الفني مهتم بيهم كبني آدمين، مش كآلات بينفّذوا أوامره، ودا دايمًا عنصر مهم في مسيرة المدربين الكبار، خصوصًا، الـOld School منهم، زي طبعًا الـ"سير "، أو "كارلو أنشيلوتي"، أو حتى "جوزيه مورينيو"، و"كلوب" من أهم الأسماء في هذه القايمة. لمّا | Statement | Masri | 212 |
بيتعاقد مع لاعب جديد مثلًا، بياخده يعزمه على العشا، ويقعد يسأله عن حياته ويطمّن على راحته وراحة عيلته، "مرتاحين في البيت الجديد اللي انتم قاعدين فيه في المدينة دا؟" بيسأله حتى عن توفر الأكل اللي هو بيحبه في المدينة، بيتكلم معاه على أي حاجة في الدنيا إلا كورة القدم. الاهتمام | Question | Masri | 195 |
دا، يا عزيزي، أحيانًا عند بعض اللاعبين، بيتترجم إن انت تثق في المدرب، لأن هو شايفك كإنسان، مش كآلة بتجيب "أجوال" وبتعمل "أسيستات" بعدد معيّن في الـ"ماتشات"! فلمّا يقولّك إن انت تقدر تجري 12 كيلو بدل 10 كيلو في الـ"ماتش"، فانت هتصدّق، وتجري 13 كيلو كمان! عشان تبقى عند ثقته | Statement | Masri | 204 |
الإنسانية قبل ثقته الكروية. ويمكن، يا عزيزي، السر دا هو اللي بيخلّي "يورجن كلوب" قادر يخرّج من اللعيبة الـUnderdog دُول أحسن نُسَخ منهم. صعب، يا عزيزي، مثلًا تتخيل لعيبة كبار زي "محمد صلاح" أو "ساديو مانيه" إنهم ممكن يبقوا Ballon 'dOr Contenders، ويبقوا قريبين كذا مرة إن هما يبقوا أحسن | Statement | Sudanese | 202 |
لعيبة في العالم، إلا مع مدرب زي "يورجن كلوب". الكلام دا بيأكد عليه "رومان فاندرفيلر"، كابتن وحارس مرمى فريق الـ"دورتموند" في 2008، ولسنين بعدها كمان، واللي قال أد إيه أجواء الثقة والحماس اتغيرت مع وجود "يورجن كلوب"، الراجل دا كان عنده مقدرة غريبة إنه يرفع من طموحهم وإمكانياتهم، من غير | Statement | Iraqi | 204 |
ما يعمل أي ضغط عليهم. وبالفعل، يا عزيزي، "كلوب" بيحقق معجزة جديدة وفي موسم 2011/2010، بيقدر يحصل على الدوري الألماني، من قلب "بايرن ميونخ"، ذلك العتي المفتري المسيطر على الدوري الألماني! واخده لحسابه! "احنا بنحارب دولة يا بيه!" في 3 سنين، يا عزيزي، "يورجن كلوب" نجح إنه ياخد فريق مفلّس، | Statement | Khaleeji | 211 |
مستلف من ألد أعدائه، عشان يدفع للعيبته، وأقصى طموح عنده إنه يفضل في المنطقة الدافية وما يهبطش، إلى إنه يكون بطل "ألمانيا"، نجح في تكوين فريق كورة قوي، وقوته دي يمكن أكبر بكتير من مجموع أفراده. صحيح، يا عزيزي، كان فيه منهم لعيبة موهوبة جدًا، هو اللي اكتشفهم، أو اللي | Statement | Masri | 195 |
رجّعلهم ثقتهم في نفسهم، زي "ماتس هوميلز" مثلًا، اللي مشّوه من "بايرن ميونخ"، أو "جندوجان"، اللي بعد كدا راح الـ"سيتي"، و"ماركو رويس" و"كاجاوا"، أو المهاجم البولندي المغمور اللي جابه سنة 2011، وأصبح من أهم مهاجمين "أوروبا"، "روبرت ليفاندوفسكي"، أو الناشئ الجوهرة "ماريو جوتزه"، اللي الجمهور الألماني لمّا شافه تحت قيادة | Statement | Iraqi | 238 |
"كلوب"، كان بيعتبره وقتها النسخة الألمانية من "ميسّي". بس جنب اللعيبة دُول كان فيه لعيبة قليلة ويمكن أصلًا ما تكونش سمعت عنهم، زي "سوبيبتش" أو "بيندر" أو "شميلزر" أو "بيتشيك"، اللعيبة دُول، يا عزيزي، لو جيت تأملتهم يعني كحد خبير في الكورة، هتكتشف إن إمكانياتهم أقل بكتير من مستوى فريق | Statement | Khaleeji | 212 |
كسبان الدوري الألماني، بس كعادة "كلوب"، كان قادر يعوّض فرق الإمكانيات بالثقة والمجهود والقلب. وقدِر في موسم 2012/2011 إنه يوصل لقمة النجاح المحلي، لمّا يحقق ثنائية الدوري والكاس لأول مرة في تاريخ "دورتموند"، بعد ما كسب "بايرن ميونخ" في نهائي كاس "ألمانيا" 5 لـ2. "إيه؟! دا إيه دا يا ؟! | Question | Iraqi | 206 |
دا اتعرض على التليفزيون الـNational TV قُدّام الناس كداهوَ؟!" آه. خلّيني أقولّك على التقيلة، يا عزيزي. "هو فيه أتقل من كدا يا ؟" فريق "بايرن"، يا عزيزي، لم يكن فريق يعني في أضعف حالاته التاريخية، دا كان فيه "فرانك ريبري" و"روبن آر 2" و"باستيان شفانشتيجر" و"توماس مولر" و"ونوير" و3 أرباع | Question | Masri | 201 |
منتخب "ألمانيا" اللي كسب كاس العالم! الفريق دا، يا عزيزي، بتاع "بايرن" دا وصل في نفس السنة لنهائي دوري أبطال "أوروبا"، وخسرها بضربات الجزاء قُدّام "تشيلسي". الفريق التقيل دا كان من أسبوع واحد بس "يورجن كلوب" كان قالعله الحزام وبيسحقه في نهائي الكاس! "، انت شوّهت صورتي عن كورة القدم!" | Statement | Iraqi | 199 |
بل إنه لمّا طلع في المؤتمر الصحفي، واتسأل عن هذه النتيجة التاريخية، قال بشقاوة وفخر، "طب وإيه رأيكم، طب والـ5 دُول، احنا كان ممكن نجيب أكتر." كواهم! التألق المحلي التاريخي دا خلّى طموح الكل يعلى، وعينيهم تروح ناحية "أوروبا"، وما كانش صعب المرادي إن كل الناس تصدّق لمّا "كلوب" يقولّهم، | Statement | Masri | 206 |
"احنا نقدر." ولكن، يا عزيزي، تأتي الرياح بما لا تشتهي القُرعة! طموح "بروسيا دورتموند" اصطدم بمجموعة الموت في "أوروبا"، في موسم 2013/2012، واللي فيه، يا عزيزي، 4 أبطال دورياتهم. "بروسيا دورتموند" بطلة "ألمانيا"، "ريال مدريد"، "جوزيه مورينيو" اللي خد الـ"ليجا" الإسبانية بـ100 نقطة، "آياكس أمستردام" بطل "هولندا"، و"مانشست... | Statement | Khaleeji | 253 |
كان لسة واخد الدوري الإنجليزي بهدف "أجويرو" الشهير. الهدف اللي جه في آخر دقيقة وجابلهم الـPremier League، وجاب لكل مشجعي "مانشستر يونايتد" جلطة استمرت 30 سنة! ولكن، يا عزيزي، اللي حصل، عكس كُلّ التوقعات، "دورتموند" تصدّر المجموعة، وما خسرش ولا "ماتش"، جايب 14 نقطة من أصل 18، بعدها، اتأهل بسهولة | Statement | Masri | 208 |
للدور الـ16، بعد ما كسب "شختار" الأوكراني بمجموع الـ"ماتشين" 5 لـ2، شختروهم! عشان بعد كدا، يقابل فريق "مالاجا" في دور الـ8، فريق قوي جدًا تحت قيادة المدرب "بيلجريني"، في الذهاب، اتعادلوا 0 لـ0 في "إسبانيا"، وحلم الوصول لنصف النهائي التاريخي بقى قريب، بقى على بُعد 90 دقيقة بس في الـSignal | Statement | Masri | 209 |
Iduna Park. بس الـ90 دقيقة ما كانوش كفاية، "دورتموند" كان متأخر 2 لـ1، لحد آخر 3 دقايق في الـ"ماتش". "ياه يا ! أنا افتكرت خلاص، الموضوع انتهى." آخر 3 دقايق في برنامج "الدحّيح"، انت عارف إيه اللي بيحصل، الـ"ماتش"، يا عزيزي، خلص 3 لـ2 لـ"دورتموند"، "مفاجأة غير متوقعة يا !" | Statement | Khaleeji | 205 |
نفس الـ3 دقايق دُول من 10 سنين، هما اللي منعوا "كلوب" إنه يتأهل للـ"بوندزليجا"، بعد ما "فرانكفورت" جابت "جولين" في آخر 30 ثانية، المرادي، الـ3 دقايق في صالحه، بيلعبوا معاه، عشان يتأهل فريق "بروسيا دورتموند" في الدقيقة 93 لنُص نهائي دوري الأبطال. وفي يوم 24 إبريل سنة 2013، بنكون على | Statement | Khaleeji | 207 |
موعد مع لحظة جديدة فاصلة في تاريخ "يورجن كلوب"، لمّا "ريال مدريد" في نسخة فيها "رونالدو" و"هيجوين" و"راموس" و"تشابي" و"أوزيل" و"مودريتش" و"بنزيما" في كتيبة بيقودها "جوزيه مورينيو"، بيروح الـSignal Iduna Park، مباراة، يا عزيزي، توقع المتابعين أنها سوف تكون سهلة على الـ"مرينجي"، "ما تآخذوناش يعني يا جماعة يا بتوع ، | Statement | Masri | 234 |
انتم كسبتم في آخر ثانية، ومع كامل الاحترام لـ وأهل والقائمين على ، بس دُول ما يجوش حاجة في ." "طب وإيه يعني يا ؟ ما تستقلّش بيهم، ما كسبه في دور المجموعات عادي، ما تستقلّش!" عزيزي المشاهد الجميل، نصف النهائي مختلف، الـKnockout غير أي حاجة تانية، وانت عارف "ريال | Question | Khaleeji | 181 |
مدريد" كويس، يبقى مضغوط لحد آخر الـ"ماتش"، ويقوم مطلّع شخصية البطل، يكسب! وبالفعل، كان نصف النهائي مختلف، لأن العالم صُعق بعد 66 دقيقة من الـ"ماتش"، لمّا "ليفاندوفسكي" بيحُط الـ"جول" الرابع لـ"دورتموند" وليه، "إيه؟! ليه هو؟! جايب 4 قُدّام ؟!" "ليفاندوفسكي" بيعمل "سوبر هاتريك"، بيكسب "ريال مدريد" 4 لـ1. الليلة دي، | Question | Masri | 250 |
يا عزيزي، مش تاريخية في حياة "يورجن كلوب"، عشان حط الـ"دورتموند" في نهائي الأبطال قصاد "بايرن ميونخ"، برغم إنه خسر "ماتش" العودة في "مدريد" 2 لـ0، بس اتأهل للنهائي. ولكن هذه الليلة كانت تاريخية، لأنها أول مرة تحط اسم "يورجن كلوب" راس براس مع "جوزيه مورينيو"، و"بيب جوارديولا" كمان. الكورة، | Statement | Masri | 211 |
يا عزيزي، كان بقالها كام سنة كدا بتغيّر جلدها، بندخل عصر جديد من الـData وأشكال تكتيكية أكثر تعقيدًا، كل لاعب بقى مطلوب منه 8 أدوار في الملعب، والحارس بقى مطلوب منه يصنع ألعاب، ليلة! وكان دايمًا القُطبين اللي بيتنافسوا خلال السنين دي "جوارديولا" و"جوزيه مورينيو"، منافستهم في الدوري الإسباني مع | Statement | Masri | 209 |
"برشلونة" و"مدريد"، الصداقة القديمة اللي بينهم، اللي تحولت بعد كدا لصراع، الكورة الهجومية المستحوذة، والـ"تيكي تاكا"، قصاد الدفاع وركنة الأتوبيس واللعب على الضربات الثابتة، وطبعًا معاهم منافسة القرن، "ميسّي" و"رونالدو"، اللي ساهمت في جعل هذا الصراع صراع أسطوري. "كلوب" في هذه السنة حط نفسه لأول مرة كجزء من معادلة الكورة | Statement | Khaleeji | 234 |
وسنواتها اللي جاية، وظهر هنا احتمال تالت في الدنيا، لا هو شخص مُختار بيدعمه "كرويف" بنفسه، زي ما حصل مع "جوارديولا"، ولا هو The Special One، الـ"كاريزما"، صاحب التصريحات النارية، زي ما "مورينيو" بيطرح نفسه من أول ثانية كشخص معجزة، في الوقت دا، ظهر "يورجن كلوب" كشخص بيحاول إنه يتطور، | Statement | Khaleeji | 198 |
بيُقَع وبيقوم وبيغلط وبيصلّح، بيكسب أحيانًا، وبيخسر كتير، زينا كدا وشبهنا، شخص عادي، Normal One، لا كان لاعب كرة تاريخي، ولا كان بيشرف عليه مدرب تاريخي، ولا كان بيلعب مع لعيبة تاريخيين، ولا حتى كان أسطورة في بيتهم! بالعكس، هو نفسه بيقول إنه زينا بالظبط، "ولو أنا عملتها، انت كمان | Statement | Masri | 205 |
ممكن تعملها." حتى لمّا اتصدم برحيل اللاعب الأهم عنده وابنه اللي اكتشفه وربّاه "ماريو جوتزه"، اللي وقّع لـ"بايرن ميونخ" قبل أسبوع واحد من نهائي دوري الأبطال، "إخص!" اللحظة اللي "كلوب" حس إنه هيجيله فيها أزمة قلبية، لمّا عرف اللي عمله "ماريو جوتزه"، وحتى لمّا خسر النهائي نفسه بـ"جول " في | Statement | Masri | 213 |
الدقيقة 89، وراح حلم دوري الأبطال، عرف يُقَف في المؤتمر الصحفي بروح خفيفة ويقول، إن "ما كانش فيه حاجة أحسن ممكن تحصل. يمكن آه، لو لعب، كنا كسبنا، بس هنعمل إيه؟ هو نفسه يتمرن مع . | Question | Masri | 134 |
وأنا مش هأعرف أكون أقصر 20 سنتي وما عنديش شعر!" على فكرة، دا تنمر، وأنا مش هأقبل! "كلوب" قال، "خلّونا نشوف السنة الجاية هنتعامل ازاي بعد ما مشي." تصريحات "يورجن كلوب" كانت شايلة جواها مرارة، بس كالعادة، كان فيها بعض من الأمل، وكمان كانت بداية صراع كروي تاريخي استمر من | Statement | Masri | 191 |
هذه اللحظة لحد يومنا هذا، صراع بين "كلوب" وبين "جوارديولا"، اللي بعد فترته التاريخية مع "برشلونة"، راح يدرب "بايرن ميونخ" بهدف واحد، إنه يكتسح الكورة الأوروبية وينيّمهم كُلّهم من المغرب! "يورجن كلوب" لم يكن خصم محلي سهل خالص، بالعكس، من أول ثانية، والـ"ماتشات" بينهم بقت "كلاسيكو"، بس في الأول وفي | Statement | Iraqi | 216 |
الآخر، الكفة بينهم لم تكن متساوية. "صحيح يا ! ما هو خدوا منهم ." هو أنا ما قُلتلكش، يا عزيزي؟ الموسم اللي بعده، خدوا كمان "ليفاندوفسكي"، في 6 شهور بس، "بايرن" خد من "بروسيا" 2 من أهم لعيبة الفرقة. شُفت شقاوة القصيرين يا لا؟ هه؟! القصيرين القُرْع يا لا! وبالرغم | Question | Khaleeji | 193 |
من كل دا، "كلوب" فضل يحاول ويحاول ويحاول، بَنَى الفريق من أول وجديد، جاب "أوبميانج"، ما تعرفش منين! و"مختاريان" ما تعرفش شافه فين، كعادته، بيجيب لعيبة مغمورة، ما فيش ناس كتير تعرفها، هو اللي بيصدّق فيهم ويطورهم. وبالفعل، فضل "يورجن كلوب" ينافس. في أول 11 "ماتش" في موسم 2014/2013، كان | Question | Khaleeji | 202 |
كسبان منهم 9، ومتعادل 1، وخسران 1، أحسن افتتاحية لـ"بروسيا دورتموند" في الدوري طوال تاريخه، ولكنه، مع ذلك، كان في المركز التاني، ورا "بايرن ميونخ"، لأن "جوارديولا" كسب 9 "ماتشات"، واتعادل "ماتشين"، وما خسرش. وفي المؤتمر الصحفي، قبل "ماتشهم" قصاد بعض، اتسأل "كلوب" عن المنافسة مع الـ"بايرن" في الموسم الحالي، | Statement | Masri | 224 |
ورد بجملة ممكن تحكي على الـ10 مواسم بعدها، اللي اتنافس فيها "جوارديولا" و"كلوب" بين "ألمانيا" و"إنجلترا"، "كلوب" قال، "احنا معانا قوس وسهم، لو نشّنا كويس، هننجح، المشكلة الوحيدة بقى إن خصمنا معاه آر بي جيه، بازوكا، فلو لوّش، هيعمينا!" بعدها سكت ثواني واستجمع قوّته، اللي بقت عنده من كتر ما | Statement | Masri | 217 |
وقع ورجع تاني، وكمّل جملته وقال، "بس أنا بأفكر، إن كان ناجح، فاحنا كمان نقدر ننجح." "روبن هود" هي الشخصية الفلكلورية الشجاعة، اللي ماشي بقوس وسهم بيحارب الأغنيا، عشان يفضل فيه أمل للفُقَرا يعيشوا، بينجح أحيانًا، وبيفشل أحيانًا، ولكنه دايمًا بيحاول. وهي دي الشخصية بتاعة "يورجن كلوب"، أو على الأقل، | Statement | Masri | 225 |
الشخصية اللي كان بيشوف بيها نفسه. وعشان الشخصية دي تحديدًا، ومع قرار "يورجن كلوب" إنه يسيب "دورتموند" في نهاية موسم 2015، لأنه زي ما قال وقتها، "التجربة خلصت، والنادي محتاج تغيير. عشان كدا، أنا لازم أمشي." كان فيه نادي معيّن، الناس كلها كانت بتفكر إنه لايق عليهم وهما لايقين عليه، | Statement | Khaleeji | 206 |
ولمّا مشي من "دورتموند" كان وداع تاريخي ومؤثر، بعد 7 سنين عدّوا على جمهور "دورتموند" زي الحلم الجميل، مئات الآلاف وقفوا جوا وبرة ملعب الـSignal Iduna Park بيودّعوا مدربهم اللي خدهم من الأرض للسما، هو، يا عزيزي، كان بيفكر إنه على الأقل هيوقّف سنة تدريب، بس فيه نادي واحد بس | Statement | Masri | 192 |
لو كلّمه، هيقطع أجازته ويروح، بالصُدفة كان هو نَفسه النادي اللي كل جمهور الكورة نِفسه يشوفه فيه. بالفعل، يا عزيزي، في أكتوبر 2015، نادي "ليفربول" الإنجليزي أعلن إن مدربه الجديد سوف يصبح "يورجن كلوب". في كتاب جميل اسمه، Klopp..My Liverpool Romance كتبه "أنتوني كوين" بصفته مشجع للنادي، بيكتب، يا عزيزي، | Statement | Masri | 207 |
ذكرياته معاه ومع علاقته الطويلة مع "كلوب"، وهوسه بيه من قبل ومن بعد ما درب فريقه، في جزء من الكتاب، بيستعرض "كوين" جزء من يومياته، كتبها يوم 9 أكتوبر، بعد يوم واحد من توقيع "يورجن كلوب" مع "ليفربول"، بيحكي فيها عن حماسه لوجود الراجل دا، لدرجة إن مراته قالتله يعني، | Statement | Iraqi | 195 |
"ما تلمّ نفسك شوية! دا شكل كدا ولا كأنك بتـCrush عليه! وأنا متجوزة Heterosexual، | Statement | Masri | 54 |
ومن ساعة ما قفشتك بمجلات فيها صور "أرسين فينجر"، وأنا مش مرتاحالك! الحقيقة، يا عزيزي، إن هو ما أنكرش، ولكن صارحها بالحقيقة، "أنا بالفعل عندي Crush على ، وعندي Day Dreams، أحلام يقظة، إني بأتمرن معاه وسط اللعيبة، وإنه في آخر التمرين، بيقرب منّي ويمد إيده ويسلّم عليا، ويقولّي، Nice." | Statement | Khaleeji | 200 |
بعيدًا عن مبالغات "كوين"، إلا إنه كان بيقول إنه فضِل يحلم الحلم دا لسنين، على أمل إن "كلوب" يبقى مدرب "ليفربول" الجاي، وإنه لمّا شافه في أول مؤتمر صحفي، كان بالظبط زي ما كان يتخيله، واثق، متواضع، ذكي، دمه خفيف، حس إن هو دا الشخص اللي فضل مستنيه طول عمره. | Statement | Iraqi | 190 |
المؤتمر الصحفي اللي بيحكي عنه "كوين" دا كان تاريخي فعلًا، صحفي قال لـ"كلوب" إن "مورينيو" لمّا وصل "إنجلترا" قالّهم، "أنا الـSpecial One." فانت بتوصف نفسك ازاي يا عم "كلوب"؟ "كلوب" قام قايلّه، "أنا شخص عادي. ولو فيه حد في الأوضة دي، بالصلاة على النبي، فاكر إني بأعرف أعمل معجزات، فأحب | Question | Levantine | 209 |
أقولّه إن دا مش هيحصل أبدًا. أنا شخص عادي تمامًا، I'm The Normal One. لو فيه حاجة هتحصل بجد، فهي هتحصل بينا كُلّنا، وأنا كل اللي أتمناه إني أنبسط بشغلي هنا، ".I hope to Enjoy My Work Here لو تأملت، يا عزيزي، في هذه الكلمات وفكرت، هل "كلوب" فعلًا مصدّق | Statement | Masri | 171 |
إنه شخص عادي؟ الحقيقة، يا عزيزي، بأتأمل في هذه الكلمات كتير وبأفكر، هل "كلوب" فعلًا مصدّق إنه شخص عادي؟ هل مش مدرك إنه في اللحظة دي من أهم مدربين الكورة؟ وفي عالم خلقه "جوزيه مورينيو"، قايم على الـBeef المستمر والنكش وقصف الجبهة والـRespect، Respect، Respect! ليه واحد يطلع يقول، "أنا | Question | Masri | 199 |
شخص عادي"؟ متخيل إن "كلوب" عارف إن الشغل والإنجازات اللي هو عملها، والخبرة اللي كوّنها على مدار سنين، وموهبة زرع الأمل اللي عنده، أكيد دُول مش بتوع شخص عادي، بس في نفس الوقت، اللي هو عايز يقوله لجمهوره ولعيبته، ويقولهولك انت كمان، إن ما فيش قوى خارقة في الموضوع، ما | Question | Khaleeji | 188 |
فيش سِحر ولا معجزات، "وكل اللي أنا بأعمله إني بأحاول أطور من نفسي." سهل أوي إن الناس تصدّق إن فيه واحد هو المخلّص، صعب إن هما يصدّقوا في نفسهم وفي قدرتهم على الفعل، ودا تحديدًا اللي كان محتاج يطوره "يورجن كلوب"، وهو دا سحره اللي حصل على مدار 9 سنين | Statement | Iraqi | 178 |
بعدها، سنين لسة قريبة وفي ذاكرتنا كلنا. وزي ما "كلوب" قال في نفس المؤتمر التاريخي، "مش مهم الناس بتفكر فيك ازاي وانت داخل من الباب، المهم فعلًا هيفتكروك ازاي وانت خارج من الباب." "آه! كواهم!" أنا بأفكر ازاي جمهور الكورة بشكل عام وجمهور "ليفربول" تحديدًا هيفتكر "كلوب" بعد الـ9 سنين | Statement | Masri | 205 |
Subsets and Splits
No community queries yet
The top public SQL queries from the community will appear here once available.